kardosdrur/scandi-wiki huggingface dataset:
Brita Borg

Brita Kerstin Gunvor Borg (født 10. juni 1926 i Stockholm, død 4. maj 2010) var en svensk sangerinde, skuespiller og sangartist.

I 1945 dannede hun sangkvartetten Flickery Flies i samarbejde med Allan Johansson, som hun senere giftede sig med. I 1947 begyndte hun sit lange samarbejde med Povel Ramel. Hun medvirkede i hans radioprogram, Fire rundt et flygel og var primadonna i mange Knäppupp-revyer i perioden 1952-1962. Hun flyttede til Arvidsjaur i 1970–tallet med sin nye ægtefælle, som gjorde tjeneste som politimand, og blev efter det, aktiv skuespiller for Riksteatern.

Med sin mørke, kraftfulde stemme og musikalske sikkerhed, gik hun i samarbejde med Zarah Leander og Anita Lindblom. Hun indspillede flere albums og deltog i Eurovision Song Contest i 1959 med sangen Augustin. Ikke desto mindre, var hun mest aktiv skuespiller, og hun medvirkede i en række film.

Filmografi 
 1991 – Ture Sventon och fallet Isabella
 1984 – Julstrul med Staffan och Bengt
 1959 – Rymdinvasion i Lappland
 1958 – Den store amatören
 1954 – I rök och dans
 1953 – I dur och skur
 1953 – I dimma dold
 1951 – Dårskapens hus
 1949 – Med flyg till sjunde himlen
 1949 – Gatan
 1948 – Lilla Märta kommer tillbaka
 1943 – Kvinnan tar befälet
 1940 – Swing it, magistern!

Eksterne henvisninger 

 
 

Skuespillere fra Sverige
Sangere fra Sverige
Deltagere ved Eurovision Song Contest 1959
Sveriges Eurovision Song Contest-deltagere
Personer fra Stockholm
Trompetstik

Et trompetstik er et knob, der benyttes til løkker, for at forkorte eller fjerne slæk på reb. Det kan også bruges til at aflaste flossede dele af reb. Et trompetstik løsner sig, hvis det ikke er belastet.

Knob
Lester Trimble

Lester Albert Trimble (29. august 1923 i Bangor, Wisconsin, USA – 31. december 1986 i New York City, New York, USA) var en amerikansk komponist, professor og musikkritiker. 

Trimble studerede under Darius Milhaud, Aaron Copland, og senere i Paris hos 
Nadia Boulanger og Arthur Honegger. 

Bosatte sig i 1952 i New York City, hvor han blev kritiker på New York Herald Tribune.

Trimble blev i 1963 professor ved University of Maryland.

Han har komponeret 3 symfonier, orkesterværker, koncertmusik, kammermusik, korværker, sange og filmmusik.

Udvalgte værker 

 Symfoni i to satser (1951) - for orkester
 Symfoni nr. 2 (1968) - for orkester 
 Symfoni nr. 3 "Tre hundrede år" (1985-1986) - for orkester
 "Fem episoder" (1963) - for orkester
 "Sonisk landskab" (1968) - for orkester
 "Paneler" (1983) - for orkester
 "Nattesang" (1969) - for strygeorkester
 Violinkoncert (1981) - for violin og orkester

Eksterne henvisninger 
 om Lester Trimble på www.musicweb-international.com 

Komponister fra USA
Carlisle Floyd

Carlisle Floyd (født d. 11. juni 1926 i Latta, South Carolina, USA, død den 30. september 2021) var en amerikansk komponist.

Floyd havde sit speciale i opera, som han komponerede 11 af. Han skrev en række andre kompositioner, såsom klaversonater.

Værker

Opera:

 Slow Dusk
 Susannah
 Wuthering Heights
 The Passion of Jonathan Wade
 The Sojuorner and Molly Sinclair
 Markheim
 Of Mice and Men
 Flower and Hawk
 Bilby´s Doll
 Willie Stark
 Cold Sassy Tree

 Klaversonater

Komponister fra USA
Howard Swanson

Howard Swanson (18. juli 1907 i Atlanta, Georgia, USA – 12. november 1978 i New York City, New York, USA) var en amerikansk komponist.

Swanson struderede på Cleveland Institute of Music, og senere hos Nadia Boulanger i Paris.

Han har mest beskæftiget sig med vokalværker, såsom sange og korværker. Har også skrevet
3 symfonier, en klaverkoncert, og orkesterværker.

Swanson brugte ofte digte og poesi af afroamerikanske digtere som inspiration for sine mange sange.

Udvalgte værker 

 Symfoni nr. 1 (1945) - for orkester
 Symfoni nr. 2 "Kort Symfoni" (1948) - for orkester
 Symfoni nr. 3 (1970) - for orkester
 Koncert (1950, pub. 1970) - for orkester
 "Nattemusik" (1950) - for kammerorkester 
 "Musik" (1952) - for strygeorkester 
 Klaverkoncert (1956) - for klaver og orkester
 "Negeren taler om  floder" (1942, 1949) - negro spiritual sang
 "Spøgelse i forelskelse" (1950) - negro spiritual sang
 "Nattergale"  (1952) - sang for mandelige stemmer 
 "Dalen" (1951) - sang

Komponister fra USA
Bernard Rogers

Bernard Rogers (4. februar 1893 i New York City, New York, USA – 24. maj 1968 i Rochester, New York, USA)

Rogers studerede hos Ernest Bloch og Nadia Boulanger. Han var lærer på

Cleveland Institute of Music, The Hartt School og Eastman School of Music.

Han har komponeret 5 symfonier, 5 operaer, orkesterværker, kammermusik,
korværker og sange.

Værker 

 5 symfonier
 opera
 orkesterværker
 sange

Komponister fra USA
Personer fra New York
Jack Beeson

Jack Beeson (15. juli 1921 i Muncie, Indiana, USA – 6. juni 2010) var en amerikansk komponist. 

Beeson er nok mest kendt for sine operaer Hello Out There, Lizzie Borden og The Sweet Bye and Bye. Han studerede privat hos Bela Bartok, og har undervist komponister som Charles Wuorinen og Bright Sheng.

Beeson har også komponeret en symfoni, orkesterværker, kammermusik og vokalværker.

Udvalgte værker 

 Symfoni nr. 1 (1959) - for orkester
 "Hallo derude" (1953) - opera
 "Lizzie Borden" (1965) - opera
 "Det søde farvel og farvel" (1956, Rev. 1958) - opera
 "Hymner og Danse" (1958) - for stort orkester
 "Transformationer" (1959) - for stort orkester

Eksterne henvisninger
  om Jack Beeson på www.musicweb-international.com 

Komponister fra USA
George Dreyfus

George Dreyfus (født d. 22. juli 1928 i Wuppertal, Tyskland) er en tyskfødt australsk komponist og fagotist. 

Dreyfus emigrerede med sin familie grundet Nazismens intog i Tyskland til Australien, nærmere Melbourne, i 1939. 

Dreyfus studerede fagot og klaver i sin ungdom, og slog senere over i kompositions studier.

Spillede fra 1953 i Melbourne Symphony orchestra. Selvom han startede sin kompositions kariere 

i 1956, blev han først seriøs omkring dette, da han forlod symfoniorkestret i 60´erne.

Dreyfus har komponeret 3 symfonier, operaer, musik for didgeridoo og filmmusik.

Udvalgte værker 

 Symfoni nr. 1 (1967) - for orkester
 Symfoni nr. 2 (1977) - for orkester
 Symfoni "Tysk bamse" (1984) - for mandolinorkester
 "Symfoni Koncertante" (1978) - for fagot, violin, bratsch, cello og strygerorkester
 Trio  (19?) - for fløjte, klarinet og fagot
 Musik for didgeridoo (1971) - for didgeridoo og blæseinstrumenter
 Overtagelsen (1970-1997) – opera
 Rathenau (1993) – opera
 Søstrene Marx (1996) – opera
 Et damplokomotiv passerer (1974) – filmmusik
 Haste (1974) – filmmusik
 Dimboola (1979) – filmmusik
 Frynse beboere (1986) – filmmusik

Kilde
  Om George Dreyfus på musicweb-international.com 

Komponister fra Australien
Philip Bracanin

Philip Bracanin (født 26. maj 1942 i Kalgoorlie, Australien) er en australsk komponist og musikteoretiker.

Bracanin studerede ved University of Western Australia og studerede Anton Weberns musik.

Han underviste senere på University of Queensland. Han begyndte selv for alvor at komponere i 70´erne, og har komponeret 8 symfonier, orkestermusik, kammermusik, klaverværker og koncerter for mange instrumenter.

Udvalgte værker 

 Symfoni nr. 1 "Blandings Symfoni" (1982) - for orkester
 Symfoni nr. 2 "Koral" (1995) - for kor og orkester
 Symfoni nr. 3 (1995) - for orkester
 Symfoni nr. 4 (2006) - for orkester
 Symfoni nr. 5 (2018) - for orkester
 Symfoni nr. 6 (2018) - for orkester
 Symfoni nr. 7 (2018) - for orkester
 Symfoni nr. 8 (2019) - for orkester
 "Med og uden" (1975) - for orkester
 "Rondellus suite" (1980) - for strygeorkester
 Orkesterkoncert nr. 1 (1985) - for orkester 
 Orkesterkoncert nr. 2 (1987) - for orkester
 "Tidens vindmøller" (2000) – for strygerorkester
 "Klokketårn" (2002) - for orkester
 "Elysion rejse" (1992) – for strygerorkester
 Trombonekoncert (1977) - for tombone og orkester
 Klaverkoncert (1980) - for klaver og orkester
 Violinkoncert (1983) - for violin og orkester
 Klarinetkoncert (1985) - for klarinet og orkester
 Obokoncert (1989) - for obo og orkester
 Cellokoncert (1989) - for cello og orkester
 Bratschkoncert (1990) - for bratsch og orkester
 3 strygekvartetter (1971, 19?, 2000) 
 "Penalhuset" (1976) - klaverstykke

Kilde
  Om Philip Bracanin på musicweb-international.com 

 Philip Bracanin : Represented Artist på australianmusiccentre.com.au

Komponister fra Australien
Barry Conyngham

Barry Ernest Conyngham (født d. 27. august 1944 i Sydney, Australien) er en australsk komponist og professor.  

Conyngham studerede hos Richard Meale og Toru Takemitsu, og var en stor beundrer af jazzmusik.

Han har mest komponeret for orkester, ensembler og for scenen. Conyngham har bla. skrevet en symfoni, og en klaverkoncert. Han har vundet flere udmærkelser i sit hjemland.

Udvalgte værker  

 Symfoni nr. 1 (2012) - for orkester
 Klaverkoncert "Monumenter" (1989) - for klaver og orkester
 Harpekoncert "Skylinjer" (1991) - for harpe og orkester
 "Passerer" - (1998)  - for orkester
 "Fem vinduer" (1969) - for orkester
 "Matilda" (1988) - for kor og orkester

Komponister fra Australien
Professorer
Personer fra Sydney
Irving Fine

Irving Gifford Fine (3. december 1914 i Boston, Massachusetts, USA – 23. august 1962 i Natick, Massachusetts, USA) var en amerikansk komponist. 

Fine studerede på Harvard University under Walter Piston og senere i Paris
hos Nadia Boulanger. Han komponerede i neoklassisk og romantisk stil. Senere tilførte han serielle elementer til sin kompositionsteknik. Han har komponeret en symfoni, orkesterværker, og korværker såsom Alice in Wonderland (1942).

Han var nær ven med Leonard Bernstein, Igor Stravinsky og Aaron Copland.

Udvalgte værker 

 Symfoni 1962 (1962) - for orkester
 "Alice i eventyrland" (1942) – for kor, (eller orkester) (1949)
 "Toccata Koncertante" - (1947) - for orkester
 "Blå tårne" (1959) - for orkester
 "Omlægninger" (1959–1960) - for orkester
 "New Yorker Koral" (1944) - for 4 stemmer og klaver
 "Timeglasset" (1949) (Sang cyklus) – for kor
 "Nattesang" – (1950-1951) - for strygeorkester og harpe
 Strygekvartet (1952) 
 "Musik" (1947) - for klaver
 "Børne eventyr for voksne" (1954-1955) - for sang
 "Seriøs sang" (Klagesang) (1955) – for strygeorkester
 Sonate (1946) - for violin og klaver
 "Ændring" (1952) – for mezzosopran og klaver
 "Romance" (1958) – for blæserkvintet
 "Partita" (1948) – for træblæserkvintet

Komponister fra USA
Vivian Fine

Vivian Fine (28. september 1913 i Chicago, Illinois, USA – 20. marts 2000 i Bennington, Vermont, USA) var en amerikansk komponist.

Fine hører til en af USA's mest betydningsfulde komponister i det 20. århundrede. Hun har skrevet over 140 værker og var nok mest kendt for sin kammermusik, men hun har også skrevet musik i mange andre genrer. Fine studerede hos Roger Sessions, og hendes tidlige stil var meget kontrapunktisk og dissonant. Hun var støttet af og tæt knyttet til Henry Cowell og Aaron Copland, som beundrede hendes talent. 

Hun døde ved en trafikulykke i 2000, 86 år gammel.

Komponister fra USA
Harold Shapero

Harold Samuel Shapero (29. april 1920 i Lynn, Massachusetts, USA - 17. maj 2013)
var en amerikansk komponist. 

Shapero studerede hos Ernst Krenek og Nicolas Slonimsky og kom senere på Harvard University, hvor han studerede under Walter Piston og Paul Hindemith. Efter afslutningen af studierne på Harvard i 1941, studerede han hos Nadia Boulanger, som var kommet til USA som flygtning fra 2. verdenskrigs kaos.

Shapero fik Rom Prisen i 1941 for sin Nine-Minute Overture. Han har komponeret en symfoni (Symphony for Classical Orchestra), orkesterværker, tre ouverturer og kammermusikværker.

Udvalgte værker 

 Symfoni for klassisk orkester (1947) - for orkester
 Symfoni "Den rejsende" (1948) - for orkester
 Sinfonietta (2003) - for orkester
 "Ni Minutters overture" (1940) - for orkester
 Serenade (1998) - for strygeorkester
 "Credo" (1955) – for orkester
 "Partita" (1960) - for klaver og kammerorkester
 Trompetkoncert (1995) - for trompet og orkester

Eksterne henvisninger
  om Harold Shapero på www.musicweb-international.com 

Komponister fra USA
Emil Blytgen-Petersen

Emil Blytgen-Petersen (26. august 1905 i Bjergene ved Fårevejle Kirkeby – 21. september 1989) var en dansk korrespondent og diplomat. Under Danmarks besættelse var han med base i London en nøgleperson i det illegale pressearbejde.

Han tog mellemskoleeksamen fra Jyderup Realskole 1921 og blev student fra Stenhus Gymnasium 1924, studerede statsvidenskab og blev medarbejder ved Kristeligt Dagblad og Finanstidende; ved Nationaltidende 1932 og var bladets London-redaktør 1935-1945. Under krigen var han således kommentator i BBCs danske udsendelser 1940-45, allieret krigskorrespondent 1944-45 og redaktør af Frit Danmark i London 1940-45. Han var medlem af det danske råd i London og af dettes forretningsudvalg samt leder af informationskontoret. Ved befrielsen blev han chef for Udenrigsministeriets pressebureau 1945. Han har beskrevet besættelsestiden i bøgerne Dansk Krigskorrespondent (1945) og Frie Danske i London (1977).

Efter krigen var han presseattaché ved den danske ambassade i Oslo 1950, i Stockholm 1955, ambassaderåd 1961, gesandt 1964 og ambassadør i Canberra 1967 samt til rådighed for Udenrigsministeriet fra 1972.

Han var medlem af ministeriernes filmudvalg 1945-50, af bestyrelsen for Dansk Kulturfilm 1945-50, af Turistrådet 1945-50, af bestyrelsen for A/S Den nationale Friluftsscene 1945-50, af Komitéen til Udbredelse af Kendskabet til Danmark i Udlandet 1945-50 og af repræsentantskabet for Dansk Reklame-Forening 1945-50. Han var Ridder af Dannebrog, Dannebrogsmand og modtog Christian X's Erindringsmedalje.

Han blev gift 28. august 1945 med Margareta f. Sternat, f. 10/2 1914 i Østrig, datter af generalauditør Theodorich Sternat, Wien (død 1940) og hustru Aurelia f. Sablattnigg (død 1948).

Litteratur 
 Oxford i Danmark, København: P. Haase 1935.
 Dansk Krigskorrespondent. Fra Invasionen i Normandiet til København, København: Nyt Nordisk Forlag 1945.
 Frie Danske i London, København: Nyt Nordisk Forlag 1977. 
 Jyderup Realskole, Årsberetning 1922, den 12. maj 1922, De Forenede Bogtrykkerier, Aarhus
 Kilder 
 Kraks Blå Bog 1974 ''

Riddere af Dannebrog
Danskere i 1900-tallet
Journalister fra Danmark
Modstandsfolk fra Danmark
Selvbiografer fra Danmark
Personer i Kraks Blå Bog (afdøde)
Ambassadører fra Danmark
Dansksprogede forfattere fra Danmark
Frederik Marcus Knuth (flertydig)

Frederik Marcus Knuth er navnet på flere personer:

 Frederik Marcus Knuth (1813-1856) – dansk lensgreve og minister
 Frederik Marcus Knuth (1904-1970) – dansk lensgreve og nazist
Lilliendal

Lilliendal er et gods på Sydsjælland. Det blev dannet i 1664, og blev kaldt Skuderupgaard. Navnet Lilliendal er fra 1765. Gården ligger i Øster Egesborg Sogn i Vordingborg Kommune. Hovedbygningen er opført i 1765 og er ombygget i 1825, 1852 og 1919.

Lilliendal Gods er på 804,17 hektar med Beldringe, Stenlængegården, Kræmmervængegården og Adamsminde.

Ejere af Lilliendal 
 (1640-1662) Gjord Rasmussen
 (1662-1673) Leonhart Lihnert
 (1673-1683) Michael Henriksen Tisdorph
 (1683-1717) Carl Heinrich Thomas Heins
 (1717-1726) Christian Frantzen Toxsværd
 (1726-1730) Georg Jørgen Frederik Segebaden
 (1730-1740) Jørgen Poulsen Wetmann
 (1740-1741) Anna Hansdatter gift Wetmann
 (1741-1753) Johan Jack Hæseker
 (1753-1757) Anna Margrethe Sprang gift Enslin
 (1757) Peder Qvistgaard
 (1757-1760) Sophie Hedevig Ziemers
 (1760-1785) Hans Gustav Lillienskiold
 (1785-1795) Niels Lunde Reiersen
 (1795-1798) Peter Uldall
 (1798-1800) Antoinette Hansen gift Uldall
 (1800-1802) Thomas Bech
 (1802) Holger Stampe
 (1802-1840) Adam Christopher Knuth-Christiansdal
 (1840-1852) Christian Frederik Knuth-Christiansdal
 (1852-1897) Adam Carl Vilhelm Knuth-Christiansdal
 (1897-1936) Christopher Knuth-Christiansdal
 (1936-1950) Christian Frederik Knuth-Christiansdal
 (1950-1963) Christian Frederik Knuth-Christiansdal / Ulrich Christian Knuth-Christiansdal
 (1963-1994) Ulrich Christian Knuth-Christiansdal 
 (1994-2007) Lilliendal I/S v/a Svend Theodor Kallehave Nielsen / Frits Johannes Kallehave Nielsen
 (2007-) Svend Theodor Kallehave Nielsen

Eksterne henvisninger 
 Lilliendal Gods

Kilder 
J. P. Trap: Danmark 5.udgave, Kraks Landbrug

Herregårde i Vordingborg Kommune
Herregårde i Præstø Amt
Etableret i 1664
Kristian Knuth

Kristian Frederik greve Knuth, født Christian Frederik (28. marts 1886 på Østergård i Mern Sogn – 18. marts 1969 i Næstved) var en dansk godsejer og modstandsmand, kammerherre og hofjægermester, bror til blandt andre Otto Knuth og Wilhelm Knuth.

Kristian Knuth var søn af kammerherre, greve Christopher Knuth og hustru Ille f. baronesse Lerche. Han var i Hæren og blev kaptajn af reserven, idet han tog afsked 1942. Han var fra 1942 ejer af Liliendal skov og gods. Knuth kom ind i modstandsarbejdet og blev i juli 1944 leder af Distrikt Lilliendal (Mern-Langebæk-Kalvehave) og i januar 1945 leder af Afsnit III (Møn + distrikt Liliendal). Liliendal blev anvendt som illegalt våbendepot og træningsområde for de lokale modstandsfolk. Efter befrielsen forlod han arbejdet på grund af sygdom den 24. maj.

Han var medlem af bestyrelsen for Det kongelige danske Landhusholdningsselskab 1930-55, for Dansk Kennelklub fra 1934, formand 1940-56, af tilsynsrådet for Sparekassen for Præstø By og Omegn, af bestyrelsen for A/S Kalvehavebanen og af Øster Egesborg Sogneråd 1943-54. Ridder af Dannebrog.

Han blev gift 11. maj 1910 med Antoinette f. Sponneck (15. marts 1887 på Giesegård – 1942), datter af gehejmekonferensråd, rigsgreve Wilhelm Sponneck og hustru, dekanesse for Vallø Stift Margrete Sponneck, f. komtesse Brockenhuus-Schack. Far til Ulrik Knuth, Torben Knuth, Minna Knuth og Dagmar Knuth.

Kilder 
 Kristian Knuth i Modstandsdatabasen
 Kraks Blå Bog 1957

Eksterne henvisninger 
 

Riddere af Dannebrog
Officerer fra Danmark
Grever fra Danmark
Medlemmer af militærgrupper
Godsejere fra Danmark
Kommunalpolitikere fra Danmark
Kristian
Danskere i 1900-tallet
Foreningsformænd fra Danmark
Personer i Kraks Blå Bog (afdøde)
Kammerherrer fra Danmark
Hofjægermestre fra Danmark
Conny Jepsen

Conny Jepsen (8. januar 1921 - 3. februar 1989) var en dansk badmintonspiller, der især huskes som vinder af herresingle i All England i 1947, hvor han fortsat havde dansk statsborgerskab, skønt han boede i Sverige og i de officielle All England-oversigter er opført som svensker.

Conny Jepsen stillede op for badmintonklubben i Vejle, da han blev dansk mester i herresingle i 1939 og 1941. I samme periode flyttede han til København, hvor han begyndte at spille tennis i KB. 

Efter tyskernes besættelse af Danmark ville han til England via Sverige for at gå ind i aktiv kamp. Sammen med fodboldspilleren Eigil Nielsen forsøgte han at komme over Øresund i kajak i 1943, hvilket mislykkedes, og de blev sat i fængsel i fire måneder. Jepsen nåede dog senere med nød og næppe til Sverige, hvor han i stedet for at fortsætte til England blev indrulleret i den danske brigade. Da krigen var slut, blev Jepsen boende i Sverige og bosatte sig i Stockholm. Her fortsatte han sin tenniskarriere i AIK, mens han kun i begrænset omfang spillede badminton.

Han glemte dog ikke helt denne sport og vandt således Dansk Badminton Forbunds internationale stævne (nu kaldet Denmark Open) i 1946, og i 1947 tog han sammen med den svenske mester og som medlem af en svensk klub til All England, hvor han med sejr i finalen over inderen Prakash Nath bidrog til den totale danske triumf med sejr i samtlige rækker.

Noter 

Badmintonspillere fra Danmark
The Magic Numbers

The Magic Numbers er en engelsk poprockgruppe, der består af to par brødre og søtre fra Hanwell i det vestlige London. The Magic Numbers består af Romeo Stodart (lead guitar, vokal), hans søster Michele (basguitar, vokal, klokkespil), Angela Gannon (melodica, percussion, keyboard, vokal) og hendes bror Sean Gannon (trommer).

Gruppen blev dannet i 2002, og de udgav deres debutalbum The Magic Numbers den 13. juni 2005. Deres opfølger, Those the Brokes, udkom den 6. november 2006, og The Runaway blev udgivet den 6. juni 2010. Herefter fulgte Alias den 18. august 2014 og senere Outsiders som udkom den 11. maj 2018.

Diskografi

Studiealbummer

EP'er 
 Undecided EP (3. september 2007)
The Six track Undecided EP indeholdt alternative version af to numre fra deres album Those The Brokes fra 2006 samt fire tidligere ikke-udgivne sang.

 "Undecided" (Radio Edit)
 "Fear Of Sleep"
 "Shooter"
 "Tonight"
 "Let Somebody In" (Alternate Version With Strings By Robert Kirby)
 "Sissy And The Silent Kid"

 The Pulse EP (2010)
Denne EP blev udgivet før deres album The Runaway som udkom 26. juli 2010. To sange fra EP'en kom ikke med på albummet.

 "The Pulse"
 "Dead Mirrors"
 "This Isn't Happening"

Singler

Noter

Referencer

Eksterne henvisninger 

 Official website
 Interview with TMF in 2010 prior to the release of The Runaway 

Rockgrupper fra Storbritannien
Musikgrupper fra 2002
Shakespear's Sister

Shakespear's Sister er en popgruppe fra Storbritannien.

Bandet blev dannet i 1988 af den tidligere forsanger fra Bananarama, Siobhan Fahey.

Diskografi 
 Sacred heart (1989)
 Hormonally yours (1992)

Musikgrupper fra Storbritannien
Sandra

Sandra Lauer (født 18. maj 1962 i Saarbrücken), bedre kendt som Sandra, er en tysk popsangerinde. Hun er nu bosat på Ibiza.

Diskografi 
 The long play (1985)
 Mirrors (1986)
 Ten on one (1987)
 Into a secret land (1988)
 Paintings in yellow (1990)
 18 greatest hits (1992)
 Close to seven (1992)
 Fading shades (1995)
 My favourites (1999)
 Extended remix (2002)
 The wheel of time (2002)
 The art of love (2007)
 Back to life (2009)
 Stay in touch (2012)

Eksterne henvisninger
Official website
Management
The general information website 

Musikere fra Tyskland
ABC (musikgruppe)

ABC er et new-wave-band fra Storbritannien, dannet i 1980. Gruppen, som var en del af new romantic-bølgen, er stadig aktiv som koncertband og med pladeudgivelser.

Gruppen var i starten centreret omkring forsanger Martin Fry samt guitarist og keyboardspiller Mark White, Stephen Singleton på saxofon og trommeslager David Palmer.

Diskografi 
 The lexicon of love (1981).
 Abc the remix collection (1981).
 Absolutely (1981).
 The lexicon of love (remastered + bonus tracks) (1982).
 Beauty stab (1983).
 How to be a zillionaire (1985).
 Alphabet city (1987).
 Up (1989).
 Abracadabra (1991).
 Skyscraping (1997).
 Traffic (2008).
 The Lexicon of Love II (2016).

Musikgrupper fra Storbritannien
Sean Brosnan

Sean Brosnan er en technoproducer fra Storbritannien.

Tjek fødselsår
Musikere fra Storbritannien
Rob Mello

Rob Mello er en Techno-producer fra Storbritannien.

Tjek fødsels- og dødsår
Musikere fra Storbritannien